Gasiang Tangkurak

Gasing Tengkorak atau nan di dalam bahaso Minang labiah dikenal subagai "Gasiang Tangkurak" adolah film hantu Indonesia nan disutradarai dek Jose Poernomo dan alah tayang pado 2 November 2017 lampau. Film ko dibintangi Nikita Willy (subagai pamain utamo), Rendy Krisna, Voke Victoria, Vebby Palwinta, jo Farahdiba Ferreira. Film ko mandapek 422.330 panonton salamo 30 hari tayang.

 Sinopsis 
Film horor Indonesia nan bajudul "Gasing Tengkorak" sabananyo marupoan "mainan" mistis dari ranah Minangkabau. Kamudian diadaptasi manjadi film nan di filmnyo dicaritoan tantang diva banamo Veronica ( Nikita Willy ) yang sangaik populer pado maso itu. Wakatu Veronica tangah maadoan konser, inyo tibo-tibo pingsan dan sasudah itu mamutuihan untuak indak malanjuikan tur konser. Veronica mamiliah untuak tingga surang di daerah terpencil untuak manjauah dari gangguan (keramaian).

Jo sagalo hal nan alah disiapkan dek Michael ( Rendy Bragi ), panguruih (manager) Veronica, akhianyo Veronica tingga di salah satu rumah mewah, rancak, gadang dan jauah dari pamukiman sarato keramaian. Di sinan, Veronica tingga surang. Mulonyo Veronica maraso sanang dan tanang salamo tingga di sinan, tapi lambek laun gangguan spiritual nan indak dikatahui dek Veronica panyabab pastinyo pun mulai acok manggaduah. Sumakin lamo sumakin babahayo. Gangguan supranatural nan mulai maneror Veronica ruponyo dari suatu barang nan banamo 'Gasiang Tangkurak'.

Jikok gasiang tu baputa, mako hantu anak ketek akan tibo dan mulai manggaduah Veronica, antah itu sacaro fisik maupun mental. Ruponyo memang ado urang nan sangajo mamainan gasiang tangkurak untuak mancilakoi Veronica dan sumakin Veronica nio mancubo mancari tahu tantang misteri di baliak gasiang tasabuik, sumakin gadang pulo ancaman bahayo nan harus inyo hadapi.

 Pamain 

 Nikita Willy sabagai Veronika
 Rendi Bragi sabagai Mikhael
 Voke Victoria sabagai Tania
 Aswin Fabanyo sebagai Ayah Veronica
 Farahdiba Ferreira sabagai Psikiater
 Vebby Palwinta sabagai Nadin
 Diva Azaria sabagai Veronika Ketek
 Melly sabagai Melisa

 Rujuakan 

Kategori:Filem horor